stanford-oval/wikipedia huggingface dataset:
לגיון הזרים

לגיון הזרים הוא כוח צבאי, המוקם על ידי המדינה מבני לאומים זרים. חיילי לגיון הזרים מתפקדים כמו שכירי חרב ובעבר היו נפוצים בכל רחבי אירופה. כיום נותרו רק שני לגיוני זרים ביבשת: הצרפתי והספרדי. הביטוי "לגיון הזרים" מתייחס בדרך כלל ללגיון הזרים הצרפתי, שהוא המפורסם מבין כולם.
רשימה של לגיונות זרים בעולם

לגיון הזרים הצרפתי
לגיון הזרים הספרדי
הצבא המלכותי ההולנדי של מזרח הודו
הצבא התמיד מנצח (לא פעיל יותר)
לואיס פרננדס

לואיס פרננדס (בספרדית: Luis Fernández; נולד ב-2 באוקטובר 1959) הוא כדורגלן עבר ומאמן כדורגל צרפתי-ספרדי.
לואיס פרננדס נולד בספרד, בילדותו עבר עם משפחתו להתגורר בצרפת. בצעירותו שיחק בעמדת הקשר. בשנת 1993 פרש פרננדס ממשחק פעיל ועבר לאימון. הוא אימן קבוצות כדורגל בכירות מהליגה הצרפתית והספרדית לפני שעבר לאמן בקטר ומשם לישראל. אשתו היא יהודייה ולהם שני בנים.
קריירת משחק

בגיל 19 חתם פרננדס בקבוצת הכדורגל הצרפתית, פריז סן-ז'רמן. פרננדס התבסס במהרה כקשר הגנתי המצטיין בחטיפת כדורים ובמסירות מדויקות, ובסוף שנת 1982 הוא הוזמן לנבחרת צרפת. משחקו הראשון בנבחרת היה נגד הולנד ב-10 בנובמבר 1982. בגיל 23, הפך פרננדס לבורג חשוב בנבחרת הצרפתית. הוא שיתף פעולה עם מישל פלאטיני, ז'אן טיגנה ואלן ז'ירס בחוליית הקישור שזכתה לכינוי "ריבוע הקסם". עם נבחרתו הלאומית, זכה פרננדס ביורו 1984 שנערך בצרפת, והגיע לחצי גמר מונדיאל 1986 במקסיקו. במשחקי המונדיאל כבש פרננדס שער בשלב הבתים מול ברית המועצות (1:1) וכבש את בעיטת ה-11 המכריעה בקרב הפנדלים בניצחון ברבע הגמר על ברזיל.
לאחר ההדחה ממונדיאל 1986, ולאחר שזכה עם פריז סן-ז'רמן באליפות הליגה הבכירה בצרפת, החליט פרננדס להצטרף לקבוצתו של ז'אן-לוק לגדר, ראסינג פריז. הקבוצה נחלה אכזבה קשה למרות הציפיות הגבוהות שנתלו בה, ופרננדס עזב את ראסינג לאחר שלוש עונות. באותו זמן לא הצליחה צרפת להעפיל ליורו 1988 ולמונדיאל 1990.
מראסינג, פרננדס עבר לקאן ב-1989. למרות ירידה ביכולתו נשאר פרננדס בנבחרת הצרפתית, אך לא פתח בהרכב. תחת אימונו של מישל פלאטיני נכנס פרננדס רבות כמחליף במטרה לכבוש שער מהיר בדקות הסיום. פרננדס השתתף ביורו 1992, בו צרפת הודחה בשלב הבתים, ולאחריו החליט לסיים את הקריירה הבינלאומית שלו. קאן ירדה לליגה הצרפתית השנייה בסוף עונת 1991/92, אך פרננדס החליט להישאר במועדון, וכאשר תם החוזה פרש פרננדס ממשחק. בסוף עונתו האחרונה היה פרננדס מאמן-שחקן, והוביל את קאן חזרה לליגה הבכירה בסוף העונה ובכך הפך סופית למאמן.
קריירת אימון

לאחר העפלתה של קאן לליגה הבכירה, המשיך פרננדס את עבודתו במועדון והעפיל לגביע אופ"א. הוא זכה בתואר "מאמן השנה של הליגה הצרפתית" בסוף עונת 1993/94, על משחקו ההתקפי בו הרבה לשתף שחקנים צעירים. פריז סן-ז'רמן התעניינה בפרננדס במיוחד. למרות זכייתה של פריז באליפות הליגה הראשונה והצלחתה בליגת האלופות, פריז לא שיחקה כדורגל אטרקטיבי ולכן הנהלת המועדון החליטה להביא את פרננדס על מנת לשפר את תדמית המועדון.
עונתו הראשונה של פרננדס בפריז סן-ז'רמן נחלה הצלחה. אף על פי שפריז כבר לא התחרתה על האליפות כבר בשלב מוקדם של העונה, היא זכתה בשני גביעי המדינה של אותה העונה, הגביע הצרפתי וגביע הליגה הצרפתית, ופריז הגיעה עד לחצי גמר ליגת האלופות, בו הודחה על ידי מילאן. ברבע הגמר עברה פריז את ברצלונה תחת המאמן יוהאן קרויף. בעונתו השנייה של פרננדס בקבוצה, זכתה פריז בגביע המחזיקות לאחר ניצחון בגמר על ראפיד וינה, אך שוב נכשלה בזירה המקומית. הזכייה היוקרתית, שהפכה את פרננדס למאמן הצרפתי הראשון שזכה בגביע אירופי, לא הספיקה לפרננדס לשמור על כיסאו, והוא עזב את פריז סן-ז'רמן בסוף עונת 1995/96.
פרננדס הוחתם על ידי אתלטיק בילבאו מהליגה הספרדית הבכירה, לה ליגה. במהלך ארבע העונות בהן אימן פרננדס בקבוצה זו, הגיעה בילבאו לליגת האלופות.
בשנת 2000 חזר פרננדס לצרפת ובדצמבר חתם בשנית בפריז סן-ז'רמן. אף על פי שהיו בקבוצה כוכבים כמו ניקולס אנלקה ורונאלדיניו, פרננדס לא השיג תוצאות שהשביעו את רצון הנהלת המועדון. אף על פי שאוהדי הקבוצה אהבו אותו, פרננדס פוטר בסוף עונת 2002/03, לאחר שנתיים וחצי. שישה חודשים מאוחר יותר, בדצמבר 2003, פרננדס חזר לספרד והצטרף למועדון אספניול והוביל אותה מסכנת ירידה עד לחלק העליון של הטבלה הספרדית.
לאחר שנה של חוסר פעילות, לואיס פרננדס הצטרף לקבוצת אל ראיאין מקטר. בנובמבר 2005 הצטרף פרננדס לקבוצה הישראלית בית"ר ירושלים של עידן גאידמק, בתפקיד הג'נרל מנג'ר והמאמן. באפריל 2006 התפטר מאימון הקבוצה. בתקופה בה אימן בבית"ר נפוצו שמועות כי מועדונים גדולים באירופה מתעניינים בו, ובעיתוני ספרד פורסמו כתבות כי ריאל מדריד שרק פיטרה את מאמנה באותה התקופה מתעניינת בשירותיו של פרננדס בתור מאמן לעונה הקרובה. קבוצות נוספות שפורסם כי התעניינו בו הן לבאנטה הספרדית ופריז סן-ז'רמן.
בדצמבר 2006 חתם פרננדס בריאל בטיס הספרדית כמאמן, ופוטר ממנה מספר מחזורים לפני סיום העונה.
קריירת אימון > אימון נבחרת ישראל

במרץ 2010 מונה פרננדס למאמן נבחרת ישראל. ב-17 בפברואר 2011 הודיעה פיפ"א על השעייתו של פרננדס מאימון הנבחרת בעקבות חוב של 400,000 אירו שהוא לא החזיר לקבוצת א-ריאן מקטר. השעייתו בוטלה ב-7 במרץ לאחר ששילם את חובו לאל-ראיאן.
פרננדס נכשל בניסיון לעלות עם ישראל לטורניר אליפות אירופה לנבחרות, למרות הגרלה נוחה יחסית, כאשר יריבותיה העיקריות למאבק על העלייה היו קרואטיה ויוון. יתרה מזו, לראשונה מאז הצטרפותה המחודשת של ישראל לאופ"א בתחילת שנות התשעים, היא לא השיגה ולו נקודה אחת, בין אם בבית, בין אם בחוץ, מן היריבות שעלו בסופו של דבר, לטורניר (ממקום ראשון) או להצלבה (ממקום שני). וזאת, דווקא בתקופה שבה נהנה הכדורגל הישראלי מפריחה יחסית של הקבוצות הישראליות באירופה, ומעשרות שחקנים ישראלים המשחקים כבודדים בקבוצות מעבר לים. בנוסף לכישלון האמור, ביקורת רבה נמתחה על פרננדס על שלא הצליח לייצב הרכב כאשר שינויים רבים נערכו בסגל הנבחרת ממשחק למשחק, עשרות רבות של שחקנים שותפו במשחקי הנבחרת ועל "זילות המדים הלאומיים" עקב כך.
כן התלוננו אוהדים רבים שקשה להם להזדהות עם נבחרת שרבים משחקניה אינם מוכרים להם. עם תום טורניר המוקדמות החליף אלי גוטמן את לואיס פרננדס בתפקיד המאמן הלאומי. לאחר סיום תפקידו שימש פרשן ומנחה תוכנית ברדיו מונטה קרלו.
קריירת אימון > לאחר נבחרת ישראל

באפריל 2015 מונה פרננדס, לאחר כארבע שנים של הפסקה מאימון, למאמנה של נבחרת גינאה בכדורגל במקום מישל דוסוייה, שהיה מאמנה של נבחרת גינאה מאז שנת 2010 ועזב לאחר שנבחרתו הודחה ברבע הגמר של אליפות אפריקה.
תארים

שחקן
זוכה
הגביע הצרפתי: 1982 ו-1983 עם פריז סן-ז'רמן
יורו 1984 עם נבחרת צרפת
גביע ארטמיו פרנקי עם נבחרת צרפת
הליגה הצרפתית: 1986 עם פריז סן-ז'רמן
פיינליסט
גביע צרפת: 1985 עם פריז סן-ז'רמן
מאמן
זוכה
הגביע הצרפתי: 1995 עם פריז סן-ז'רמן
גביע הליגה הצרפתית: 1995 עם פריז סן-ז'רמן
גביע המחזיקות: 1996 עם פריז סן-ז'רמן
הסופרקאפ הצרפתי: 1996 עם פריז סן-ז'רמן
גביע האינטרטוטו: 2001 עם פריז סן-ז'רמן
פיינליסט
הליגה הצרפתית: 1996 עם פריז סן-ז'רמן
הליגה הספרדית: 1998 עם אתלטיק בילבאו
הערות שוליים

↑
↑  יונתן הללי, פיפ"א להתאחדות: פרננדס מושעה מכל פעילות, באתר nrg‏, 17 בפברואר 2011
↑  דורון בן דור ובעז גורן, ‏פיפ"א הודיעה על ביטול השעייתו של לואיס פרננדז, באתר ONE‏, 7 במרץ 2011
↑  עמנואל רוזן, ‏לואיס דה פינס, באתר ONE‏, 9 באוגוסט 2011
1 2  מערכת וואלה! ספורט‏, עכשיו זה רשמי: לואיס פרננדז מונה למאמן נבחרת גינאה, באתר וואלה, 28 באפריל 2015
| נבחרת צרפת – יורו 1984 (מקום ראשון) |
| --- | --- | --- |
|  1 באטס •  2 אמורוס •  3 דומרג •  4 בוסיס •  5 בטיסטון •  6 פרננדס •  7 פררי •  8 בראבו •  9 גנגיני •  10 פלאטיני •   11 בלון •  12 ז'ירס • 13 סיקס •  14 טיגנה • 15 לה רו • 16 רושטו • 17 לקומב • 18 טוסו • 19 ברגרו • 20 רוסט • מאמן: הידלגו |  1 באטס •  2 אמורוס •  3 דומרג •  4 בוסיס •  5 בטיסטון •  6 פרננדס •  7 פררי •  8 בראבו •  9 גנגיני •  10 פלאטיני •   11 בלון •  12 ז'ירס • 13 סיקס •  14 טיגנה • 15 לה רו • 16 רושטו • 17 לקומב • 18 טוסו • 19 ברגרו • 20 רוסט • מאמן: הידלגו | צרפת |
| נבחרת צרפת – מונדיאל 1986 (מקום שלישי) |
| --- | --- | --- |
|  1 באטס •  2 אמורוס •  3 אייאש •  4 בטיסטון •  5 ביבאר •  6 בוסיס •  7 לה רו •  8 טוסו •  9 פרננדס •  10 פלאטיני •   11 פררי •  12 ז'ירס • 13 ז'נז'יני •  14 טיגנה • 15 ורקריס • 16 בלון • 17 פאפן • 18 רושטו • 19 סטופירה • 20 קסרב • 21 ברגרו • 22 רוסט • מאמן: מישל |  1 באטס •  2 אמורוס •  3 אייאש •  4 בטיסטון •  5 ביבאר •  6 בוסיס •  7 לה רו •  8 טוסו •  9 פרננדס •  10 פלאטיני •   11 פררי •  12 ז'ירס • 13 ז'נז'יני •  14 טיגנה • 15 ורקריס • 16 בלון • 17 פאפן • 18 רושטו • 19 סטופירה • 20 קסרב • 21 ברגרו • 22 רוסט • מאמן: מישל | צרפת |
| נבחרת צרפת – יורו 1992 |
| --- | --- | --- |
|  1 מרטיני •  2 אמורוס •  3 סילבסטרה •  4 פטי •  5 בלאן •  6 קסוני •  7 דשאן •  8 סוזה •  9 פאפן •  10 פרננדס •   11 פרז •  12 קוקרד • 13 בולי •  14 דורן • 15 דיבר • 16 ואהירואה • 17 גרדה • 18 קאנטונה • 19 רוסה • 20 אנגלומה • מאמן: פלאטיני |  1 מרטיני •  2 אמורוס •  3 סילבסטרה •  4 פטי •  5 בלאן •  6 קסוני •  7 דשאן •  8 סוזה •  9 פאפן •  10 פרננדס •   11 פרז •  12 קוקרד • 13 בולי •  14 דורן • 15 דיבר • 16 ואהירואה • 17 גרדה • 18 קאנטונה • 19 רוסה • 20 אנגלומה • מאמן: פלאטיני | צרפת |
| --- | --- |
בקרת זהויות :  BnF: cb124950784 (data)  ISNI: 0000 0000 0180 9873  RERO: 02-A016382367  SUDOC: 128702958  VIAF: 29636977   WorldCat (עם VIAF): 29636977
לגיון (קומיקס)

| --- | --- |

לגיון, כפי שהופיע על עטיפת החוברת New Mutants Vol.3 #21 ממרץ 2011, אמנות מאת דייב וילקינס.
 סוג:  נבל-על
 הוצאה לאור:  מארוול קומיקס
 הופעה ראשונה:  New Mutants #25 (מרץ 1985)
 יוצרים:  כריס קלרמונט ביל סנקביץ
 גילום הדמות:  דן סטיבנס  (לגיון)
 מידע
 שם אמיתי:  דייוויד צ'ארלס הולר
 כינויים:  ג'ק ויין, ג'מאיל קאראמי, סינדי, דניאל לוקאס הולר, דייבי, האל המוטאנט, גייג'ין, הבחור בעל ראש המכחול
 סטטוס:  פעיל
 מקום לידה:  טבריה 
 מקצוע:  גיבור-על, תלמיד, נוסע בזמן
 כוחות:  היכולת לספוג אישיויות ולפתח את כוחותיהם המוטאנטים, הכוללים טלפתיה, טלקינזיס, פירוקינטיקה, מסע בזמן ושינוי מציאות.
 חבר לשעבר בקבוצה:  אקס-מן
 אזרחות:  ישראל 
 דמויות קשורות
 משפחה:  צ'ארלס אקסבייר (אב, מת) גבריאל הולר (אם) דניאל שומרון (אב חורג, מת) קיין מארקו (דוד חורג)
 
לגיון (באנגלית: Legion, גם "ליג'יון") הוא דמות בדיונית של נבל-על מוטאנט שמופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת New Mutants #25 ממרץ 1985, ונוצרה על ידי הכותב כריס קלרמונט והמאייר ביל סנקביץ.
ליג'יון הוא האלטר אגו של דייוויד צ'ארלס הולר, בנם המוטאנט של צ'ארלס אקסבייר וניצולת שואה בשם גבריאל הולר, בה טיפל כאשר עבד בבית חולים פסיכיאטרי בישראל. הוא חולה במחלה מנטלית חמורה, בין היתר הפרעת זהות דיסוציאטיבית, כאשר כל אחת מאישיויותיו שולטת בכוח-על שונה. הוא גדל בפריז עם אמו, ללא ידיעת אביו על קיומו. בסיפורים בהם הוא מופיע התמה המרכזית היא מרירות כלפי אביו, וב"מסעו של ליג'יון" הוא ניסה לשנות את תדמיתו בעיני אביו. כוחותיו התפתחו לראשונה בעקבות טראומה מהתקפת טרור. הוא שרף את מוחם של הטרוריסטים וספג לתוכו את אישיותו של מנהיגם, ג'מאיל קאראמי. כיוון שנקשר לאחרים בזמן מותם, מצבו הוגדר קטטוני, והוא הושאר לטיפולה של מוירה מק'טאגרט במתקן הרפואי שלה באי מיואר. הטראומה גרמה לאישיותו של דייוויד להתפצל, וכל אישיות שלטה בתחום אחר שבכוחותיו המוטאנטים.
קאראמי נאבק במשך השנים להפריד את תודעתו מזו של דייוויד. באמצעות כוחותיו הטלפתיים של דייוויד, קאראמי מיזג את כל האישיויות לתוך אישיותו המרכזית של דייוויד. כמה מהאישיויות התנגדו לקאראמי. שתיים מתוכם התבררו כמאתגרות במיוחד - ההרפתקן ג'ק ויין שמשתלט על הכוח הטלקינטי של דייוויד, והנערה המרדנית סינדי, ששולטת בכוח הפירוקינטי של דייוויד. ויין התכוון להשמיד את תודעתו של קאראמי כדי לשמר את קיומו העצמאי בתוך מוחו של דייוויד. אף אישיות לא הצליחה להשתלט, וקאראמי, ויין וסינדי ממשיכים להתקיים במוחו הרדום של דייוויד. בזמן בו שהה באי מיואר, דייוויד התעורר מהתרדמת שלו, ובהמשך השתלט עליו מלך הצללים, שמשתמש בכוחותיו של דייוויד כדי להגביר את השנאה בעולם.
בפברואר 2016 עלתה סדרת הטלוויזיה "לגיון" מבית פוקס המבוססת על לגיון ברשת הבת FX האמריקאית. את דמותו של דייוויד מגלם השחקן דן סטיבנס, ובתפקידים הראשיים לצידו מככבות השחקניות רייצ'ל קלר, אוברי פלזה וג'ין סמארט. הסדרה לא מתרחשת ביקום סדרת סרטי אקס-מן, אלא היא עומדת בפני עצמה.
לוך או

| --- | --- |
לוך או וטירת קילצ'רן
לוך או וטירת קילצ'רן
 מידע כללי
 מיקום:  מחוז ארגייל וביוט, סקוטלנד
 סוג:  לוך מים מתוקים
 מידות
 שטח:  38.5 קמ"ר
 נפח:  1.2 קמ"ק
 גובה:  36.2 מטר מעל לפני הים
 אורך מרבי:  41 ק"מ
 אורך:  41 קילומטר
 רוחב מרבי:  1 ק"מ
 רוחב ממוצע:  1 ק"מ 
 עומק מרבי:  93.6 מטר
 ‏עומק ממוצע:  32 מטר
 מידע נוסף
 נהר מזין:  נהר אורקי, קיימס
 מקור לנהר:  נהר או
 ‏אגן ניקוז:  840 קמ"ר קמ"ר
 מדינות באגן הניקוז:  הממלכה המאוחדת הממלכה המאוחדת
 אורך קו החוף:  129 ק"מ
 איים:  איניס קונל, איניס קונאן, אינישל
 קואורדינטות:  56°17′52″N 5°14′06″W﻿ / ﻿56.29778°N 5.23500°W﻿ / 56.29778; -5.23500
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני לוך או(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני לוך או
 
לוך או (באנגלית: Loch Awe, בגאלית סקוטית: Loch Obha) הוא גוף מים מתוקים גדול במחוז ארגייל וביוט בהיילנדס הסקוטיים. בלוך מספר איים ולחופו נמצא הכפר לוך או.
הלוך > גאוגרפיה

שטח הלוך 38.5 קמ"ר. אורכו 41 ק"מ ורוחבו המרבי קילומטר. הוא השלישי בגודלו מבין הלוכים בעלי מים מתוקים בסקוטלנד והארוך ביותר מביניהם. כיוון הלוך מדרום מערב לצפון מזרח והוא מקביל בקירוב ללוכים הימיים לוך אטיב (אנ') ולוך פיין (אנ'). נהר או (אנ') מנקז את הלוך אל לוך אטיב ומשם לאוקיינוס האטלנטי. בחלקו הצר ביותר של הלוך עברה בעבר מעבורת ששימשה להעברת בקר בין צידי הלוך.
הלוך > היסטוריה

השבטים מקארתור (Clan MacArthur) (אנ'), קמפבל (Campbell), מקגרגורס (MacGregors) (אנ') וסטיוארט (Stewart) (אנ') חיו באזור הלוך. ב-1308 רוברט הראשון, מלך סקוטלנד הביס את שבט מקדוגאל (Clan MacDougall) (אנ') בקרב שנערך באזור כחלק ממלחמות העצמאות הסקוטית (אנ'). בשנת 1871 הוקם מלון בנקודה שסביבה התפתח לאחר מכן הכפר לוך או. בשנת 1880 הוקמה בכפר תחנת רכבת. קו הרכבת של מערב ההיילנדס (אנ') עובר לאורך גדתו הצפונית של הלוך. בעבר פעלה ספינת קיטור שיצאה מהכפר ועברה בכמה נקודות לאורך הלוך. ב-1955 הונח כבל טרנס-אטלנטי באזור והוא חוצה את הלוך בחלקו הצר ביותר.
הלוך > תחנות כוח הידרואלקטריות

שתי תחנות כוח הידרואלקטריות פועלות בלוך. תחנת כוח אינבראו (Inverawe), מבוססת על סכירת נהר או, העברת המים דרך תעלה תת-קרקעית והפקת החשמל בנקודה בה המים נשפכים מהתעלה חזרה לנהר בדרכו ללוך אטיב. אתר נוסף שקשור לתחנה זו מפיק חשמל על ידי מעבר מים בסכר מסוג באראז' (אנ') והנעת טורבינות. תחנת הכוח והסכר הוקמו במהלך שנות החמישים ותחילת שנות השישים של המאה ה-20.
תחנת הכוח השנייה,  תחנת קרואקן (אנ') מבוססת על שיטת אנרגיה שאובה. כשתפוקת החשמל עולה על הביקוש שואבים מים מהלוך לאגם מלאכותי שממוקם מעל הלוך. כשהביקוש לחשמל בשיא, המים משוחררים ומניעים ארבע משאבות-גנרטורים שנמצאים במעבה ההר. הספק התחנה 400 מגה-ואט. בתחנה פועל מרכז מבקרים.
הלוך > תיירות

לוך או ידוע כאתר דיג של דגים מסוג טרוטה. דגי סלמון שוחים בלוך, עוברים דרך סכר הבאראז' וממשיכים לנהר אורקי (אנ'). בלוך מספר איים ובהם חורבות טירות. בקצה הצפוני נמצאים חורבות טירת קילצ'רן (אנ'), אחת מהטירות המצולמות ביותר בסוקטלנד. ניתן להגיע לטירה בשיט קצר או בהליכה. כנסיית קונאן הקדוש (אנ') וקפלת פינדוקה הקדוש (Chapel of St Fyndoca) נמצאות בכפר לוך או. בחלקו הצר ביותר של הלוך ממוקמים שני מלונות, אחד בכל גדה. הסופרת מארי סטיוארט (אנ') גרה בכפר תקופה ארוכה עד מותה.
גלריה

הלוך וטירת קילצ'רן
חורבות טירת קילצ'רן
מלון לוך או
הכניסה לתחנת הרכבת בכפר
כנסיית קונאן הקדוש בכפר
הערות שוליים

↑  אתר עם מידע על שבט מקארתור
לידור יוספי

| --- | --- |
אין תמונה חופשית
 לידה:  6 במרץ 1974 (בן 50) ראש העין
 מוקד פעילות:  ישראל 
 תקופת הפעילות:  מ-1997
 סוגה:  מוזיקה מזרחית, מוזיקה ים תיכונית
 
לידור יוספי (נולד ב-6 במרץ 1974) הוא זמר ישראלי.
ביוגרפיה

לידור יוספי נולד ב-6 במרץ 1974, בשם דורון יוסף בעיר ראש העין. הוא התחיל את דרכו המוזיקלית בלהקות נוער מקומיות בראש העין והסביבה. בהמשך עבד כקלידן ולעיתים כמלחין של ליאור פרחי ושל נריה חובב.
לקראת צאת אלבום הבכורה שלו, במאי 1997, אימץ את השם לידור יוספי, בעצת המפיק שלו, יוסי בן דוד. בן-דוד כתב והלחין חלק ניכר משירי אלבום הבכורה של יוספי, "ראש בראש", כולל שיר הנושא. עוד בלטו באלבום "ספרי ילדה" (מילים: מיקי אפל, לחן: לידור יוספי) ו"נערתי" (מילים ולחן: אביחי מליחי). נחום עושרי עיבד את השירים, כאשר במימון האלבום השתתף חברו של יוספי ובן דודו של בן-דוד, הזמר חיים משה.
במהלך שנה זו נספה בנו בן השלוש של יוספי בשריפה שפרצה בביתם, לאחר שהפעוט שיחק במצית. בהמשך, התגרש יוספי מאשתו. את אלבומו השני של יוספי, "ילד אתה עולם" (1998), הוא הקדיש לבנו המנוח. האלבום נמכר בכ-40 אלף עותקים. באלבום נכללו שיר הנושא (מילים ולחן: מיקי מדר), "הדרך מתמשכת" (מילים ולחן: לידור יוספי) וכן דואטים של יוספי עם הזמר יואב יצחק בשיר "השחפים" (מילים: יוסי דוד, לחן: יוסי בן דוד ויואב יצחק), ועם הזמר חיים משה בשיר "תני לי" ( (מילים: יוסי בן דוד, לחן: יווני - ניקוס קרבלס), שהפך ללהיט גדול. נחום עושרי עיבד את כל שירי האלבום.
גם באלבומו הבא של יוספי, "הכל הפוך" שיצא ב-1999, הוא הקליט דואט עם חיים משה בשם "סודך גלי לי" (שהיה גרסה עברית של יוסי בן דוד ללהיט של הזמרת האמריקאית שר). עוד בלטו באלבום: שיר הנושא (מילים: אייל צברי), ו"התאהבתי" (מילים: יוסי בן דוד ואייל צברי) שהלחין יוספי עצמו, וכן חידוש לשיר "זירת חיי" שביצע במקור ישי לוי. עיבודי השירים נחלקו בין שי ראובני ונחום עושרי. נגנים באלבום: בתופים: אשר פדי, בבס גיטרה: אבי יפרח, נחום עושרי, בגיטרות: אבי סינגולדה, נחום עושרי, יהודה קיסר, באקורדיון: בוריס אלייב, בדרבוקה: רוני דדון, בבוזוקי: אריס נחום, בכינור: ילמז טשצישמה, בסקסופון: ניצן עין הבר, בחצוצרה: אברהם פלדר, בכלי הקשה: אורן בלבן ויואב מטרי.
בשנת 2000 יצא האלבום "מרגיש כחול", בו הקליט יוספי דואט עם מיכל אמדורסקי - "שני עולמות ביחד" (מילים: נועם נתנאל, לחן: יוסי בן דוד), חידש את "מישהו הולך איתי" של עפרה חזה, וביצע גרסה עברית של אהוד מנור לשיר צרפתי - "אלין". תמיר צור עיבד את שירי האלבום נגנים באלבום: תופים: אשר פדי, בס גיטרה: אבי יפרח, גיטרות: אבי סינגולדה, אקורדיון: בוריס אלייב, דרבוקה: יוסי גנגינה, כלי הקשה: יואב מטרי, בוזוקי: אריס נחום, דודו קומה, כינור: ילמז טשצישמה,כלי נשיפה: ניצן עין הבר. שני האלבומים הצליחו פחות מקודמיהם במכירות, ויוספי יצא להפסקה ממושכת, במהלכה החליף חלק מצוות העבודה שלו.
במרץ 2004 יצא אלבומו השישי, "רוצה לעוף", שכלל את השיר "חזרתי" (מילים ולחן: ברק רוני) וכן הדואט "תחשבי" (מילים ולחן: יאיר תותחני) עם נתי לוי. רובי בן שמעון עיבד את שירי האלבום. באותה השנה חידש את השיר מי אוהב אותך יותר ממני של ארקדי דוכין בגרסה בסגנון מזרחי.
בנובמבר 2005 יצא האלבום "תרקוד איתה הלילה", מתוכו בלטו שיר הנושא, ו"דלוק עליך אש" (מילים: ארלט ספדיה, לחן: יווני), שזכו להצלחה. את שירי האלבום עיבדו תומר עג'ם ורובי בן שמעון.
באפריל 2008 יצא אלבומו השמיני של יוספי, "לאהוב ולחייך", שכלל את הדואט "אח יא בינתי" עם עופר לוי. את מרבית שירי האלבום עיבד ניר אדוש רחני, כששירים נוספים עובדו על ידי רובי בן שמעון, שי ראובני, תומר עג'ם, וחגי מזרחי. בסוף אותה שנה יצא דואט נוסף עם נתי לוי - "אוהב אותך" (מילים: מוטי דוד, לחן: גיא יהוד, עיבוד: ניר אדוש רחני), שהוקלט לאלבום "שניים סוכר 4".
כיום לידור נשוי ואב לבת ומתגורר בעפולה.
אלבומים נבחרים

"ראש בראש" (1997)
"ילד אתה עולם" (1998)
"הכל הפוך" (1999)
"מרגיש כחול" (2000)
"רוצה לעוף" (2004)
"תרקוד איתה הלילה" (2005)
"לאהוב ולחייך" (2008)
הערות שוליים

↑  אבנר שאקי, "לידור יוספי: 'אחרי מה שקרה לבן שלי חייתי בעולם שבו לא היה לי בשביל מה לקום'", באתר הידברות, 10 ביוני 2020
| --- | --- |
בקרת זהויות :  NLI: 987007297715505171  ISNI: 0000 0000 7048 0821  VIAF: 97489645   WorldCat (עם VIAF): 97489645
לאסלו שלגו

| --- | --- |

 לידה:  23 באפריל 1910 בודפשט, האימפריה האוסטרו-הונגרית 
 פטירה:  24 ביולי 1985 (בגיל 75) בודפשט, הרפובליקה העממית ההונגרית 
 מקום קבורה:  בית הקברות היהודי ברחוב קוזמה 
 מדינה:  הונגריה 
 תקופת הפעילות:  ? – 24 ביולי 1985 
 מעסיק:  בית המדרש לרבנים בבודפשט 
 תפקידים נוספים:  חבר האסיפה הלאומית של הונגריה 
 
לאסלו שלגו (בהונגרית: Salgó László; בודפשט, 23 באפריל 1910 - בודפשט, 24 ביולי 1985) היה רב, חבר הפרלמנט ההונגרי.
קורות חיים

לאסלו שלגו קיבל סמיכה לרבנות בשנת 1935, לאחר מכן עבד כסגן רב ומורה לדת בבית הכנסת ברחוב נאג' פוברוש בבודפשט ברובע 8. אחרי מלחמת העולם השנייה בשנת 1945 הפך לרב בית הכנסת. באותו בית הכנסת פעל כחזן ראשי לאסלו שטרן אחיו הגדול של החזן משה שטרן. משנת 1959 עבד שלגו גם כמנהל הרבנות של בודפשט (כמפקח ראשי) וכמורה בבית המדרש לרבנים בבודפשט. הוא היה חבר במועצת הרבנות הלאומית. משנת 1971 ועד מותו היה סגן רב ראשי ארצי והרב הראשי של בית הכנסת הגדול של בודפשט ברחוב דוהאני. מ-8 ביוני 1980 עד 16 במרץ 1985 היה חבר האספה הלאומית של הונגריה (חבר פרלמנט). לאסלו שלגו הובא למנוחת עולמים בבית הקברות היהודי ברחוב קוזמה בבודפשט.
עבודותיו העיקריות

ברייתא (1932); חיי דת של יהודי בודפשט הבירה (לוח שנה של "אוי אלט", 1959)
זיכרונות מהעשור הראשון של הגימנסיה היהודית (MIOK 1970)
מזכרונותי (MIOK Yearbook, 1983-84 )
לקריאה נוספת

לאסלו שלגו - לקסיקון ביוגרפי הונגרי 1000-1990
לאסלו שלגו (tortenelmitar.hu)
קרן הרב לאסלו שלגו
ליסבון (מחוז)

| --- | --- |
 מדינה:  פורטוגל פורטוגל
 בירת המחוז:  ליסבון
 שטח:  2,800 קמ"ר
 אוכלוסייה:  ‏
  ‑ במחוז:  2,275,591 (31 בדצמבר 2021)
  ‑ צפיפות:  812 נפש לקמ"ר (31 בדצמבר 2021)
 קואורדינטות:  38°42′00″N 9°11′00″W﻿ / ﻿38.7°N 9.1833333333333°W﻿ / 38.7; -9.1833333333333 
 אזור זמן:  UTC
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מחוז ליסבון הוא מחוז לאורך החוף המערבי של פורטוגל. במחוז נמצאת עיר הבירה ליסבון, העיר הגדולה במדינה, והמרכז הכלכלי והתרבותי החשוב במדינה. במחוז מתגוררים 2,275,591 תושבים.
מועצות עירוניות

מבחינה מנהלית, מחולק מחוז ליסבון ל-16 מועצות עירוניות.
| שם המועצה המקומית | שם בפורטוגזית | בירת המועצה המקומית | אוכלוסייה (נכון ל-2021) |
| --- | --- | --- | --- |
| אלנקר | Alenquer | אלנקר | 44,428 |
| אמדורה | Amadora | אמדורה | 171,719 |
| ארודה דוס וינהוס | Arruda dos Vinhos | ארודה דוס וינהוס | 13,983 |
| אזמבוז'ה | Azambuja | אזמבוז'ה | 21,421 |
| קדאבל | Cadaval | קדאבל | 13,382 |
| קשקאיש | Cascais | קשקאיש | 214,134 |
| ליסבון | Lisboa | ליסבון | 544,851 |
| לוריס | Loures | לוריס | 201,646 |
| לורינה | Lourinhã | לורינה | 26,261 |
| מפרה | Mafra | מפרה | 86,523 |
| אודיבלס | Odivelas | אודיבלס | 148,156 |
| אוירס | Oeiras | אוירס | 171,802 |
| סינטרה | Sintra | סינטרה | 385,954 |
| סובראל ממונטה אגרקו | Sobral de Monte Agraço | סובראל ממונטה אגרקו | 10,542 |
| טורס ודרס | Torres Vedras | טורס ודרס | 83,130 |
| וילה פרנקה דה שירה | Vila Franca de Xira | וילה פרנקה דה שירה | 137,659 |
הערות שוליים

1 2 3 4  Lisboa (District, Portugal) - Population Statistics, Charts, Map and Location, www.citypopulation.de
| --- | --- |
בקרת זהויות :  NLI: 987007564538605171  BNE: XX459206  GND: 4472098-1  MusicBrainz: 4f01d77c-1e16-4e8c-b1c2-7c8d76dcae7b  VIAF: 141914082   WorldCat (עם VIAF): 141914082
לאסרו בורחס

לאסרו בורחס (בספרדית: Lázaro Borges; נולד ב-19 ביוני 1986 בהוואנה) הוא אתלט קובני. הוא בעל מדליית כסף מאליפות העולם (טגו 2011) בקפיצה במוט.
ביוגרפיה

בורחס רשם את הישגו הראשון בזירה הבינלאומית ב-2005, כשזכה במדליית הזהב באליפות מרכז אמריקה והקריביים באתלטיקה שנערכה בנסאו. שלוש שנים מאוחר יותר שמר על תוארו באליפות שנערכה בסנטיאגו דה קאלי. באותה שנה ייצג את קובה באולימפיאדת בייג'ינג, אך נפסל בכל ניסיונות הקפיצה שלו ולא העפיל לשלב הגמר. בשנת 2010 זכה בתואר נוסף באליפות האיברו-אמריקאית באתלטיקה שנערכה בסן פרננדו שבספרד.
בשנת 2011 רשם בורחס את הישג השיא שלו, באליפות העולם שנערכה בטגו. בורחס קפץ לגובה של 5.90 מ', כמו הפולני פאוול וויצ'כובסקי, אך עקב מספר פסילות רב יותר הסתפק במדליית הכסף בעוד מדליית הזהב הוענקה לוויצ'כובסקי. התוצאה שקבע מהווה שיא לאומי.
בהמשך 2011 זכה בורחס במדליית זהב במשחקים הפאן-אמריקאיים שנערכו בגואדלחרה, ובשנת 2012 זכה במדליית זהב באליפות העולם באולמות סגורים שנערכה באיסטנבול. באולימפיאדת לונדון (2012) לא הצליח בורחס לעבור את שלב המוקדמות. במהלך המוקדמות נשבר המוט שלו באחת הקפיצות.
הערות שוליים

↑  צפו: המוט נשבר לבורגס הקובני במהלך הקפיצה, באתר ynet, 8 באוגוסט 2012 (הטעות במקור)
| --- | --- |
בקרת זהויות :  World Athletics: 14169675 
ערך זה הוא קצרמרבנושא ספורטאים ובנושא קובה. אתם מוזמנים לתרום לוויקיפדיה ו.
לוזון

ערך זה עוסק באי בפיליפינים. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  דרום-מזרח אסיה
 קואורדינטות:  16°N 121°E﻿ / ﻿16°N 121°E﻿ / 16; 121
 ארכיפלג:  הארכיפלג המלאי
 שטח:  109,965 קילומטר רבוע
 גובה מרבי:  הר פולאג: 2,926 מטר
 נתונים מדיניים
 מדינה:  הפיליפינים 
 אוכלוסייה:  53,336,134 (2015)
 אזור זמן:  UTC+8
 על שם:  Luzón 
  (למפת הפיליפינים מוגדלת) מנילה קזון סיטי דבאו סיטי סבו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי לוזון(למפת הפיליפינים רגילה) מנילה קזון סיטי דבאו סיטי סבו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי לוזון
 
לוזון (בפיליפינית ובטגלוג: Luzon) הוא האי הגדול והמאוכלס ביותר בפיליפינים. שטח האי 109,965 קמ"ר (15 בעולם) ונכון ל-2015 מתגוררים בו 53,336,134 תושבים. הוא האי החמישי בעולם בגודל אוכלוסייתו (אחרי ג'אווה, הונשו, בריטניה הגדולה וסומטרה).
האי, השוכן בצפון הפיליפינים, הוא המרכז הכלכלי ומרכז הממשל של המדינה. באי נמצאת עיר הבירה מנילה וכן העיר הגדולה ביותר במדינה, קזון סיטי.
לוזון הוא גם שמה של אחת משלוש קבוצות האיים שמרכיבות את הפיליפינים יחד עם ויסאיאס ומינדנאו. כקבוצת איים, כוללת לוזון גם את איי בטאנס, איי בבויאן מצפון לאי הראשי, את קאטאנדואנס, מאסבייט, מינדורו ורומבלון מדרום לה. על הערים באי נמנות העיר הגדולה ביותר במדינה, קזון סיטי, ובירת הפיליפינים, מנילה. האי מחולק ל-8 מחוזות מנהליים – מחוז מנילה, מחוז קורדילרה, מחוז אילוקוס, מחוז עמק הקגיאן, מחוז מרכז לוזון, מחוז קלבארזון, מחוז מימרופה ומחוז ביכול.
ראו גם

מצר לוזון
הומו לוזוננסיס
רעידת האדמה בלוזון (2019)